Prag 1942 . Allt sem sagt er frá gerðist í raun og veru en bak við frásögnina af undirbúningi tilræðisins leynist annað stríð : Stríðið milli skáldskapar og sögulegs sannleika . Laurent Binet lætur það vera að skálda í eyðurnar , hann fylgir staðreyndum málsins – en tekur samt skýra afstöðu til þeirra persóna sem koma við sögu . Laurent Binet fékk Prix Goncourt , helstu bókmenntaverðlaun Frakka , fyrir þessa frumraun sína . „ Bókmenntalegt afrek … Grípandi frásögn sem færir okkur nær sögunni eins og hún var í raun og veru . “ The New York Times Book Review „ … útkoman er þessi stórkostlega heimildaskáldsaga sem þrátt fyrir efnið er leiftrandi skemmtileg og útskýrir á fremur einfaldan hátt víðtækt hernaðarbrölt Þjóðverja … Verulega áhugaverð og vel skrifuð bók . “ Ingvi Þór Kormáksson / Bokmenntir.is „ Þetta er hörkubók … hann leikur við mann í gegnum efnið og segir jafnframt frá hræðilegum atburðum og miklum hetjuskap af gríðarlegri íþrótt . “ Sigurður G. Valgeirsson / Kiljan „ Það er sérstök upplifun að lesa þessa bók . Þetta er fyrsta bók höfundar – sem er ótrúlegt … Hann er tilfinningaríkur , lifir sig inn í efnið og ég held að allir lesendur geri það líka … Þetta er algjörlega mögnuð bók . Við eigum eftir að fá margar þýddar bækur á árinu en þessi er ein af þeim bestu . “ Kolbrún Bergþórsdóttir / Kiljan